**ОБЩИНСКА ИЗБИРАТЕЛНА КОМИСИЯ В ОБЩИНА ВЕЛИКО ТЪРНОВО, ОБЛАСТ ВЕЛИКО ТЪРНОВО, ЗА ИЗБОРИТЕ ЗА ОБЩИНСКИ СЪВЕТНИЦИ И ЗА КМЕТОВЕ И ЗА НАЦИОНАЛЕН РЕФЕРЕНДУМ НА 25 ОКТОМВРИ 2015 Г.**

**П Р О Т О К О Л № 48**

Днес, 27.10.2015г. – 21:00ч. Общинска избирателна комисия в Община Велико Търново се събра на редовно заседание в състав:

Председател: Десислава Стефанова Йонкова

Зам.- председател: Ерджан Салиева Алкова

Секретар: Силвия Дечева Дечева

ЧЛЕНОВЕ:

1. Николина Красимирова Митева

2. Христо Здравков Данев

3. Ивета Стоянова Кабакчиева

4. Искра Кънчева Бояджиева

5. Събин Иванов Събев

6. Йорданка Владимирова Христова

7. Милен Христов Павлов

8. Доброслава Димитрова Керекова

Комисията има необходимия кворум за вземане на решения.

**1. С вх. № 584/25.10.2015г. в 22:20 ч. - жалба от Румен Тошев Димитров представител на МК „НАШИЯТ ГРАД“**

Председателят на комисията предложи за гласуване следния проект на решение:

**„Р Е Ш Е Н И Е**

**№ 399**

**гр. Велико Търново, 27.10.2015 г.**

***ОТНОСНО: жалба от Румен Тошев Димитров представител на МК „НАШИЯТ ГРАД“***

Постъпила е жалба с вх. № 584/25.10.2015г. в 22:20 ч. от Румен Тошев Димитров представител на МК „НАШИЯТ ГРАД“.

В жалбата твърди, че в 22.00 ч. на 25. 10. 2015 г. застъпник на МК „НАШИЯТ ГРАД“ – Йорданка Иванова Даскалова, при отваряне на изборните урни в СИК 040400025 в гр. В.Търново, е установила, че броят на подадените бюлетини не съответства на броя на подписите в избирателните списъци.

В жалбата не се сочи несъответствието дали касае изборният списък за местни органи на власт или за национален референдум, но от изложеното и с оглед обстоятелството, че при провеждане на националния референдум за глас се брои плик, а не бюлетина, би могло да се направи извод, че г-н Тошев визира именно несъответствие в книжата за провеждане на изборите за общински съветници и за кметове.

Към момента на подаване на жалбата – 22.20 ч., в ОИК не е постъпил за обработване протокол на сочената СИК, поради което след приемането на същата на 26.10.2015 г. се извърши проверка на протоколите за провеждане на изборите за общински съветници и за кметове, при което се установи следното:

1. Броенето на бюлетините, респ. изготвянето на секционния Протокол за избиране на кмет на община е започнато в 22.25 ч. и е приключило в 23.15 ч. на 25.10.2015 г., в същият е отразено, че броя на подписите в избирателния списък е 440 /виж т. 3 от Протокола на СИК/. Същият е и броя на бюлетините намерени в изборната кутия – 440 /виж т. 6 от секционния протокол/.

2. Броенето на бюлетините, респ. изготвянето на секционния Протокол за избиране на общински съветници е започнато в 23.20 ч. и е приключило в 00.15 ч. на 26.10.2015 г., в същият е отразено, че броя на подписите в избирателния списък е 440 /виж т. 3 от Протокола на СИК/. Същият е и броя на бюлетините намерени в изборната кутия – 440 /виж т. 6 от секционния протокол/.

Горните обстоятелства безспорно налагат извод, че е налице несъстоятелност на така направените твърдения от г-н Тошев т.к. от една страна към 22.00 твърдените факти не е било могло да бъдат известни на застъпника, а от друга е безспорно, че твърдените обстоятелства не отговарят на фактическата действителност, обективирана в протоколите на СИК.

Предвид горното, Общинска избирателна комисия Велико Търново, на основание чл.87, ал.1, т.22 от Изборния кодекс

**РЕШИ:**

**ОСТАВЯ ЖАЛБА** вх. № 584/25.10.2015г. в 22:20 ч. от Румен Тошев Димитров представител на МК „НАШИЯТ ГРАД“ без уважение като недоказана.

Решението подлежи на обжалване пред ЦИК София, в тридневен срок, считано от обявяването му.

Комисията гласува както следва:

Председател: Десислава Стефанова Йонкова - за

Зам.- председател: Ерджан Салиева Алкова - за

Секретар: Силвия Дечева Дечева - за

ЧЛЕНОВЕ:

1. Николина Красимирова Митева- за

2. Христо Здравков Данев - за

3. Ивета Стоянова Кабакчиева - за

4. Искра Кънчева Бояджиева - за

5. Събин Иванов Събев - за

6. Йорданка Владимирова Христова - за

7. Милен Христов Павлов - за

8. Доброслава Димитрова Керекова - за

Решението беше взето в 21:05ч

Заседанието на комисията приключи на 27.10.2015г. в 21:10 часа

**ПРЕДСЕДАТЕЛ**:

Десислава Йонкова

**СЕКРЕТАР**:

Силвия Дечева